ΚΑΝΟΝΙΣΜΟΣ (ΕΟΚ) αριθ. 904/74 ΤΗΣ ΕΠΙΤΡΟΠΗΣ της 17ης Απριλίου 1974 περί τροποποιήσεως του κανονισμού (ΕΟΚ) αριθ. 1727/70 "περί των λεπτομερειών της παρεμβάσεως στον τομέα του ακατέργαστου καπνού, σε ότι αφορά το ποσοστό υγρασίας του καπνού"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 "περί δημιουργίας κοινής οργανώσεως της αγοράς στον τομέα του ακατέργαστου καπνού" (1), όπως ετροποποιήθη τελευταία από την πράξη περί των όρων προσχωρήσεως και προσαρμογής των συνθηκών (2), και ιδίως τα άρθρα 5 παράγραφος 6 και 6 παράγραφος 10,

Εκτιμώντας:

ότι είναι σκόπιμο να διασφαλίζεται ότι η πριμοδότηση και η τιμή παρεμβάσεως καταβάλλεται μόνο για το πραγματικό βάρος του δυναμένου να χρησιμοποιηθεί καπνού- ότι προς τούτο, ο προσδιορισμός του καθαρού βάρους σε ορισμένο βαθμό υγρασίας έχει προβλεφθεί από το άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 1727/70 της Επιτροπής της 25ης Αυγούστου 1970 "περί των λεπτομερειών της παρεμβάσεως στον τομέα του ακατέργαστου καπνού (3), όπως ετροποποιήθη τελευταία από τον κανονισμό (ΕΟΚ) αριθ. 715/73 (4)- ότι το άρθρο 11 του κανονισμού (ΕΟΚ) αριθ. 1726/70 της Επιτροπής της 25ης Αυγούστου 1970 "περί των λεπτομερειών χορηγήσεως της πριμοδοτήσεως του καπνού σε φύλλα(5), όπως ετροποποιήθη τελευταία από τον κανονισμό (ΕΟΚ) αριθ. 2596/1970 (6), παραπέμπει σ' αυτόν τον προσδιορισμό του καθαρού βάρους-

ότι ελλείψει κοινοτικής μεθόδου προσδιορισμού του ποσοστού υγρασίας, το καθαρό βάρος υπολογιζόταν μέχρι σήμερα για καπνό υγρασίας ίσης προς εκείνη που υπολογιζόταν με εθνική πρακτική και ελαμβάνετο υπόψη για τον προσδιορισμό των ποιοτήτων αναφοράς κατά τον καθορισμό, των τιμών στόχου και των τιμών παρεμβάσεως-

ότι κατόπιν κοινοτικής μελέτης επί του προσδιορισμού του ποσοστού υγρασίας του ακατέργαστου καπνού προέκυψε ότι τα εφαρμοζόμενα μέχρι σήμερα ποσοστά πρέπει να τροποποιηθούν, για να ανταποκρίνονται καλύτερα στην πραγματικότητα, και ότι το καθαρό βάρος και οι ποιότητες αναφοράς του καπνού σε φύλλα και του δεματοποιημένου καπνού πρέπει να ανταποκρίνονται στα νέα αυτά ποσοστά-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το άρθρο 6 παράγραφος 1 τελευταίο εδάφιο του κανονισμού (ΕΟΚ) αριθ. 1727/70 αντικαθίσταται από το ακόλουθο κείμενο:

"Το καθαρό βάρος καθορίζεται για τα ποσοστά υγρασίας που προσδιορίζονται στο παράρτημα IV- αν το διαπιστούμενο ποσοστό υγρασίας είναι ανώτερο ή κατώτερο, διενεργείται αντίστοιχη προσαρμογή, περιοριζόμενη σε ένα ανώτατο ποσοστό υγρασίας 3%".

2. Ο κανονισμός (ΕΟΚ) αριθ. 1727/70 συμπληρώνεται από το συνημμένο παράρτημα.

Άρθρο 2

Το άρθρο 8 του κανονισμού (ΕΟΚ) αριθ. 1727/70 αντικαθίσταται από το ακόλουθο κείμενο:

"Ο καπνός κάθε ποικιλίας και κάθε ποιότητος δεν παραλαμβάνεται παρά μόνο αν παραδίδεται στην παρέμβαση κατά την καθοριζόμενη από τα άρθρα 2 παράγραφος 3 υπό στοιχείο γ) και 6 παράγραφος 3 υπό στοιχείο γ) του κανονισμού (ΕΟΚ) αριθ. 727/70, συσκευασία".

Άρθρο 3

Το στοιχείο ιγ) του παραρτήματος III του κανονισμού (ΕΟΚ) αριθ. 1727/70 αντικαθίσταται από το ακόλουθο κείμενο:

"ιγ) φύλλα των οποίων το ποσοστό υγρασίας υπερβαίνει κατά περισσότερο του 3% το ποσοστό υγρασίας που καθορίζεται στο παράρτημα IV".

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Απριλίου 1974.

Για την Επιτροπή

Ο Πρόεδρος

francois-Xavier ORTOLI

(1) ΕΕ αριθ. Ν 94 της 28.4.1970, σ. 1.

(2) ΕΕ αριθ. Ν 73 της 27.3.1972, σ. 14.

(3) ΕΕ αριθ. Ν 191 της 27.8.1970, σ. 5.

(4) ΕΕ αριθ. Ν 68 της 15.3.1973, σ. 16.

(5) ΕΕ αριθ. Ν 191 της 27.8.1970, σ. 1.

(6) ΕΕ αριθ. Ν 277 της 22.12.1970, σ. 7.

ΠΑΡΑΡΤΗΜΑ IV

Υγρασία λαμβανομένη υπ' όψη για τον προσδιορισμό του καθαρού βάρους "" ID="1" ASSV="2">1> ID="2">α) Badisher Geudertheimer> ID="3" ASSV="2">26%> ID="4" ASSV="2">16%"> ID="2">β) Forchheimer Havanna II c"> ID="1">2> ID="2">Badischer Burley E> ID="3">25%> ID="4">15%"> ID="1">3> ID="2">Virgin SCR> ID="3">19%> ID="4">13%"> ID="1" ASSV="2">4> ID="2">α) Paraguay> ID="3" ASSV="2">27%> ID="4" ASSV="2">19%"> ID="2">β) Dragon vert και τα υβρίδιά της"> ID="1">5> ID="2">Nijkerk> ID="3">27%> ID="4">19%"> ID="1">6> ID="2">Burley (Burley x Bel)> ID="3">26%> ID="4">16%"> ID="1" ASSV="2">7> ID="2">α) Misionero και τα υβρίδια της> ID="3" ASSV="2">27%> ID="4" ASSV="2">19%"> ID="2">β) Rio Grande και τα υβρίδια της"> ID="1" ASSV="3">8> ID="2">α)Philippin> ID="3" ASSV="3">25%> ID="4" ASSV="3">19%"> ID="2">β) Petit Grammont (Flobecq)"> ID="2">γ) Burley (Ergo x 6 410 et Ergo x Bursana)"> ID="1" ASSV="2">9> ID="2">α) Semois> ID="3" ASSV="2">25%> ID="4" ASSV="2">19%"> ID="2">β) Appelterre"> ID="1">10> ID="2">Bright> ID="3">16%> ID="4">13%"> ID="1">11α> ID="2">Burley I> ID="3">19%> ID="4">13%"> ID="1">11β> ID="2">Maryland> ID="3">19%> ID="4">13%"> ID="1" ASSV="3">12> ID="2">α) Kentucky και τα υβρίδιά της> ID="3" ASSV="3">23%> ID="4" ASSV="3">16%"> ID="2">β) Moro di Cori"> ID="2">γ) Salento"> ID="1" ASSV="3">13> ID="2">α) Nostrano και τα υβρίδιά της> ID="3" ASSV="3">22%> ID="4" ASSV="3">18%"> ID="2">β) Resistente 142"> ID="2">γ) Gojano"> ID="1">14> ID="2">Beneventano> ID="3">24%> ID="4">16%"> ID="1">15> ID="2">Xanti-Yaka> ID="3">17%> ID="4">13%"> ID="1">16> ID="2">Perustiza> ID="3">17%> ID="4">13%"> ID="1">17> ID="2">Erzegovina και τα υβρίδιά της> ID="3">17%> ID="4">13%"> ID="1" ASSV="3">18> ID="2">α) Round Tip> ID="3" ASSV="3">22%> ID="4" ASSV="3">16%"> ID="2">β) Scafati"> ID="2">γ) Sumatra I"> ID="1" ASSV="2">19> ID="2">α) Brasile Selvaggio> ID="3" ASSV="2">20%> ID="4" ASSV="2">18%"> ID="2">β) άλλες ποικιλίες">